Document ID: 31994R0177

31994R0177
L 024/33
SLUŽBENI LIST EUROPSKE UNIJE
28.01.1994.
UREDBA KOMISIJE (EZ) br. 177/94
od 28. siječnja 1994.
o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća 136/66/EEZ od 22. rujna 1966. o zajedničkoj organizaciji tržišta ulja i masti (1), kako je zadnje izmijenjena Uredbom (EZ) br. 3179/93 (2), a posebno njezin članak 35.a,
budući da su Uredbom Komisije (EEZ) br. 2568/91 (3), kako je zadnje izmijenjena Uredbom (EEZ) br. 620/93 (4), određene karakteristike različitih vrsta maslinovog ulja i ulja komine maslina i odgovarajuće metode analize;
budući da se u Prilogu XII. Uredbi (EEZ) br. 2568/91 predviđa vremenski ograničena primjena tolerancije za ocjenu određenih tipova djevičanskog ulja; budući da je, u svjetlu iskustva u primjeni tolerancije od 0,5 u vezi s postupcima koji se odnose na intervenciju i u interesu razboritog upravljanja intervencijskim programima, potrebno ukinuti navedenu toleranciju;
budući da je potrebno izmijeniti Prilog XIV. kako bi se bolje vodilo računa o prirodnim karakteristikama određenih maslinovih ulja; budući da je također potrebno ispraviti neke greške u tekstu Uredbe (EEZ) br. 2568/91;
budući da su mjere predviđene ovom Uredbom u skladu s mišljenjem Upravljačkog odbora za ulja i masti,
DONIJELA JE OVU UREDBU:
Članak 1.
Uredba (EEZ) br. 2568/91 mijenja se kako slijedi:
1.
U točki 5.2.5.2. Priloga IV. „100” se zamjenjuje s „1 000”.
2.
U točki 10.2. Priloga XII., drugi podstavak stavka „Iskazivanje rezultata” zamjenjuje se sljedećim:
„Međutim, u slučaju ulja koja podliježu interventnim postupcima ne primjenjuje se nikakva tolerancija”.
3.
U Prilogu XIV., Dodatna bilješka 2. mijenja se kako slijedi:
-
u točki B.I. (a) i II. (c) i u točki C. (b), izraz „alifatskih alkohola” zamjenjuje se s „voska”;
-
u točki B.I. (a) „400” se zamjenjuje s „350”;
-
u točki B.II. (c), „300” se zamjenjuje s „250”;
-
u točki C. (c) se zamjenjuje sljedećim:
„(c)
ekstinkcijski koeficijent K270 (100) nije veći od 1,20”;
-
u točki C. (d) se zamjenjuje sljedećim:
„(d)
odstupanje ekstinkcijskog koeficijenta (ΔΚ), u području 270 nm, nije veće od 0,16”.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Međutim, njezin članak 1. stavak 3. primjenjuje se s učinkom od dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. siječnja 1994.

Labels: 3
17